**Christián Herc** (\* 30. september 1998, Levice) je slovenský profesionálny futbalista, ktorý hráva na poste stredopoliara v slovenskom klube FK DAC 1904 Dunajská Streda.

Klubová kariéra
---------------

S futbalom začínal v Nitre. V roku 2015 sa pripojil k akadémii anglického klubu Wolverhampton Wanderers. V tomto klube hral iba rezervné tímy.

#### Hosťovanie v Dunajskej Strede

V januári 2018 bol Herc poslaný na hosťovanie do Dunajskej Stredy kde strávil jeden a pol roka. Dňa 18. februára debutoval medzi seniormi pri víťazstve 2:0 nad FK Senica. Dňa 24. februára strelil prvý gól v drese Dunajskej Stredy pri víťazstve 2:0 nad Zemplínom Michalovce. Na jar odohral dokopy 13 zápasov a strelil v nich tri góly.

V sezóne 2018/19 bol Herc dôležitým hráčom Dunajskej Stredy. Zahral si s tímom aj v predkolách Európskej ligy UEFA 2018/19. V lige odohral 29 zápasov.

#### Hosťovanie vo Viktorii Plzeň

Dňa 5. júla 2019 bol Herc poslaný na dvojročné hosťovanie do českého klubu Viktoria Plzeň. V klube však počas sezóny odohrali iba tri zápasy v prvom tíme a sedem duelov v B-tíme.

#### Hosťovanie v MFK Karviná

Dvojročné hosťovanie v Plzni sa po roku skončilo a 25. augusta 2020 bol Herc poslaný na ročné hosťovanie do MFK Karviná. O štyri dni neskôr debutoval v Karvinej pri víťazstve 2:1 nad Opavou. V sezóne odohral 32 zápasov v ktorých strelil 7 gólov.

### Grasshopper Club Zürich

V lete 2021 podpísal Herc dvojročný kontrakt so švajčiarskym klubom Grasshopper Club Zürich. V tíme debutoval 25. júla pri prehre 0:2 s Bazilejom. Herc sa ihneď prebojoval do základnej zostavy a bol dôležitým hráčom tímu. 11. septembra strelil svoj prvý gól vo Švajčiarsku pri remíze 1:1 s Luzernom. Vo svojej prvej sezóne vo Švajčiarsku odohral 35 zápasov v ktorých strelil tri góly a pridal päť asistencií.

Dňa 8. októbra 2022 zaznamenal dve asistencie pri divokej remíze 4:4 s FC Sion. Pred Majstrovstvami sveta 2022 mal Herc skvelú formu keď strelil tri góly v posledných troch zápasoch pred MS.

### Návrat do Dunajskej Stredy

Po skončení zmluvy v Grasshopperi podpísal Herc dvojročný kontrakt v slovenskom klube DAC Dunajská Streda kde pôsobil v minulosti na hosťovaní.

Reprezentačná kariéra
---------------------

Herc reprezentoval Slovensko na rôznych mládežníckych úrovniach.

V seniorskej reprezentácii debutoval 25. marca 2022 v priateľskom zápase pri prehre 0:2 s Nórskom. Doposiaľ odohral v reprezentácii štyri zápasy.

Štatistiky kariéry
------------------

### Klubové

*K 30. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Celkom |
| --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly |
| DAC Dunajská Streda (hosť.) | 2017/18 | Fortuna liga | 13 | 3 | 1 | 0 | ― | 14 | 1 |
| 2018/19 | 29 | 3 | 3 | 0 | 4**1** | 0 | 36 | 3 |
| Celkom | 42 | 6 | 3 | 0 | 4 | 0 | 49 | 6 |
| Viktoria Plzeň (hosť.) | 2019/20 | Fortuna:liga | 1 | 0 | 2 | 0 | ― | 3 | 0 |
| MFK Karviná (hosť.) | 2020/21 | 27 | 5 | 1 | 1 | ― | 28 | 6 |
| Grasshopper Club Zürich | 2021/22 | Švajčiarska superliga | 34 | 3 | 1 | 0 | ― | 35 | 3 |
| 2022/23 | 32 | 5 | 3 | 0 | ― | 35 | 5 |
| Celkom | 66 | 8 | 4 | 0 | ― | 70 | 8 |
| DAC Dunajská Streda | 2023/24 | Niké liga | 5 | 0 | 1 | 0 | ― | 6 | 0 |
| Celkovo | 138 | 19 | 11 | 0 | 4 | 0 | 153 | 19 |

Poznámky
**1** Európska liga UEFA
### Medzinárodné

*K 30. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2022 | 4 | 0 |
| Celkovo | 4 | 0 |

Referencie
----------

1. ↑  KRISZTIÁN, Nagy. *Christián Herc odchádza do Plzne* [online]. DAC 1904, [cit. 2023-08-30]. Dostupné online.
2. ↑   *Herc joins MFK Karvina on loan | Academy | News* [online]. Wolverhampton Wanderers FC, [cit. 2023-08-30]. Dostupné online. (po anglicky)
3. ↑   *Christián Herc natrvalo opúšťa Wolverhampton, smeruje do Švajčiarska* [online]. slovenskifutbalisti.sk, [cit. 2023-08-30]. Dostupné online.
4. ↑   *Christián Herc sa vracia do DAC-u!* [online]. DAC 1904, [cit. 2023-08-30]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Christián Herc**

Externé odkazy
--------------

* Christián Herc na transfermarkt.com

Zdroj
-----

*Tento článok je čiastočný alebo úplný preklad článku Christián Herc na anglickej Wikipédii.*